สาธารณรัฐสังคมนิยมโซเวียตเอสโตเนีย

สาธารณรัฐสังคมนิยมโซเวียตเอสโตเนีย (; , ย่อ: ; ) เป็นหนึ่งในสาธารณรัฐสิบห้าแห่งที่ประกอบกันเป็นสหภาพโซเวียตโดยได้รับการบริหารจากรัฐบาลกลางของสหภาพ ในขั้นแรก สาธารณรัฐสังคมนิยมโซเวียตเอสโตเนียถูกจัดตั้งขึ้นในดินแดนของสาธารณรัฐเอสโตเนียเมื่อวันที่ 21 กรกฎาคม ค.ศ. 1940 หลังการรุกรานของกองทัพโซเวียตเมื่อวันที่ 17 มิถุนายน ค.ศ. 1940 และหลังการจัดตั้งรัฐบาลหุ่นเชิดชุดหนึ่ง ซึ่งมีสหภาพโซเวียตหนุนหลังและประกาศให้เอสโตเนียเป็นรัฐโซเวียต ต่อมาสาธารณรัฐสังคมนิยมโซเวียตเอสโตเนียถูกผนวกเข้ากับสหภาพโซเวียตในวันที่ 9 สิงหาคม ค.ศ. 1940The Baltic States: Estonia, Latvia and Lithuania (Postcommunist States and Nations) David J. Smith from Front Matter ISBN 0-415-28580-1Estonia: Identity and Independence: Jean-Jacques Subrenat, David Cousins, Alexander Harding, Richard C. Waterhouse on Page 246. ISBN 90-420-0890-3 ดินแดนแห่งนี้ยังถูกเยอรมนีนาซีเข้ายึดครองระหว่างปี ค.ศ. 1941–1944 อีกด้วย

หลายประเทศ ไม่ยอมรับว่าการผนวกเอสโตเนียเป็นการกระทำที่ชอบด้วยกฎหมาย โดยบางประเทศรับรองรัฐบาลโซเวียตของเอสโตเนียเฉพาะในทางพฤตินัยเท่านั้น และบางประเทศก็ไม่รับรองเลย นอกจากนี้ บางประเทศก็ยังคงรับรองคณะทูตและกงสุลเอสโตเนียซึ่งปฏิบัติหน้าที่ในนามของอดีตรัฐบาลเอสโตเนียต่อไปDiplomats Without a Country: Baltic Diplomacy, International Law, and the Cold War by James T. McHugh , James S. Pacy, Page 2. ISBN 0-313-31878-6 นโยบายการไม่รับรองดังกล่าวก่อให้เกิดหลักความต่อเนื่องทางกฎหมายซึ่งยืนหยัดว่า ในทางนิตินัย เอสโตเนียยังคงเป็นรัฐเอกราชที่ถูกยึดครองระหว่างปี ค.ศ. 1940–1991David James Smith, Estonia: independence and European integration, Routledge, 2001, ISBN 0-415-26728-5, pXIX

เอสโตเนียเป็นสาธารณรัฐแรกในเขตอิทธิพลโซเวียตที่ประกาศอำนาจอธิปไตยแห่งรัฐจากรัฐบาลกลางที่กรุงมอสโกเมื่อวันที่ 16 พฤศจิกายน ค.ศ. 1988 ต่อมาเมื่อวันที่ 30 มีนาคม ค.ศ. 1990 สาธารณรัฐสังคมนิยมโซเวียตเอสโตเนียได้ประกาศว่าเอสโตเนียถูกยึดครองมาตั้งแต่ ค.ศ. 1940 และประกาศช่วงเปลี่ยนผ่านสู่การมีเอกราชอย่างสมบูรณ์ สาธารณรัฐสังคมนิยมโซเวียตเอสโตเนียถูกเปลี่ยนชื่อเป็น สาธารณรัฐเอสโตเนีย ในวันที่ 8 พฤษภาคม ค.ศ. 1990 จากนั้นเอกราชของสาธารณรัฐเอสโตเนียก็ได้รับการสถาปนาขึ้นอีกครั้งในวันที่ 20 สิงหาคม ค.ศ. 1991 และสหภาพโซเวียตเองก็รับรองว่าเอสโตเนียเป็นรัฐเอกราชในวันที่ 6 กันยายน ปีเดียวกัน

 อ้างอิง 

หมวดหมู่:สาธารณรัฐโซเวียต
หมวดหมู่:อดีตรัฐสมาชิกสหประชาชาติ
หมวดหมู่:รัฐสิ้นสภาพในทวีปยุโรป
หมวดหมู่:อดีตรัฐบริวาร
อ
อ
หมวดหมู่:การยึดครองทางทหารของสหภาพโซเวียต